राइजोआ कर’नानि गिख्रंथाव थासारिजों जुजिनांगासिनो। कर’नानि गिख्रंथाव थासारिनि समावबो माखासे सोलोगोरों समाजखौ गुबुंले खालामनाय लामानिफ्राय उनफिनाखै। समाजखौ गुबुंले खालामनो नाजाग्रा सोलोगोरों सुबुंनि हेंथायै गोख्रों संदानगासिनो चिरां पुलिसआ। थांनाय बृहस्पतिबार खालि बेलासि 5:30 रिंगासो समाव सासे ड्रागस फालांगिरि हमदों चिरां पुलिसआ। चिरांनि Adl. SP नि दैदेननायाव बिजनि SDPO नि हेफाजाबै बिजनि थानानि पुलिस हान्जाया बिजनि खावाटिकानिफ्राय सासे ड्रागस फालांगिरि हमनो मोनो‌। ड्रागस फालांगिरिखौ बिजनी खावाटिकानि म’हाम्मद हानिब आलिनि फिसाज्ला म’हाम्मद सलेमान उद्दिन(29) होनना मिथि होदों पुलिसआ। मोनसे स्रोद सुलुंनि गेजेरजों हमनो मोनो‌ ड्रागस फालांगिरिखौ। हमजानाय ड्रागस फालांगिरिनि‌ आखाइनिफ्राय गं 30 कन्टेनारजों 2.580 ग्राम फेग्रा बेसाद, 310 रां आरो गंसे मबाइल फन‌ बोखांनो हायो।